Naʼashǫ́ʼii

Naʼashǫ́ʼii éí naaldlooshii dadichʼízhii dah yikahjiʼ atah daasdzoh, áádóó éí nahasdzáán bikáaʼgi 3,800 ánéelą́ą́ʼ ałʼąą ádaatʼé. Ndaʼałkaahí dóó ééʼdeetįįhii éí "Lacertilia" deiłníigo dayózhí.

Tiníléí dóó naalnoodí éí ałdóʼ "Lacertilia"-jįʼ atah daasdzoh.
Naʼashǫ́ʼii éí nahasdzáán tʼáá siʼą́ą́ ńtʼę́ę́ʼ bikáaʼgi dahólǫ́, tʼáá hazhóʼó Shádiʼááhjí kéyah yistinígíí, ńléidi naʼashǫ́ʼii ádaadin. Ayóo honeezkʼazgi (Hakʼaz Dineʼé Bikéyah dóó Náhookǫsjí Biʼééʼ Łichííʼí Bikéyahdi) éí ałdóʼ doo dahólǫ́ǫ da; deesdoigi dóó honeezílígi éí tʼóó ahayóí.

Naʼashǫ́ʼii éí doo tónteel biyiʼ dahináa da (łaʼ éí tábąąhgi ndaʼałkǫ́ǫʼ ndi).

 Ánoolinígíí 
Naʼashǫ́ʼii éí bijáád dį́įʼ łeh (áko ndi naʼashǫ́ʼii bijáád ádaadinígíí ałdóʼ hólǫ́), áádóó éí niʼkáágóó naaldloosh dóó tsinlátahgi naaldeeh. Naʼashǫ́ʼii bikágí éí dichʼíízh áádóó éí ałʼąą áátʼeełii (łaʼ éí tʼóó daalbá, łaʼ éí dadootłʼizh dóó daalchííʼ, áádóó náánáłaʼ éí łikizh dóó noodǫ́ǫzgo ndaashchʼąąʼ). Nááná éí tʼáá ałʼąą ádaníłtsogo naakai — łaʼ éí tʼáá díkwíidi asdzoh tʼéiyá ádaníłnééz, náánáłaʼ (tiníléítsoh da) éí neeznáaʼdi adéesʼeez ádaníłtso.

 Chʼiyą́ 
Naʼashǫ́ʼii éí daʼałchozh dóó daʼałghałgo naakai; naʼashǫ́ʼii yázhí éí tsídii biyęęzhii dóó chʼosh deildeeł, naʼashǫ́ʼii ntsxaaígíí éí naaldlooshii (gah da, bįįh da) deilghał. 

 Tiníléí
 Naalnoodí

 Naʼashǫ́ʼii łóóʼ

Tʼááłáhági átʼéego:Naʼashǫ́ʼii